নওগাঁ সরকারি কলেজ নওগাঁ জেলায় অবস্থিত একটি সরকারি কলেজ। কলেজটি নওগাঁ শহরের ডিগ্রির মোড়ে অবস্থিত। এটি বাংলাদেশ জাতীয় বিশ্ববিদ‍্যালয়ের অধীনে স্নাতক (সম্মান) ও স্নাতকোত্তর ডিগ্রি প্রদান করে থাকে। রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়।   ইতিহাস  প্রথমে কলেজটি নওগাঁ ডিগ্রি কলেজ  নামে প্রতিষ্ঠিত হয়েছিল। ১৯৫৯ সালে কলেজের ভিত্তি প্রস্তর স্থাপন করা হয়। তৎকালীন নওগাঁ মহকুমা প্রশাসক আব্দুল বাতেন ই.পি.সি.এস কলেজের ভিত্তি প্রস্তর স্থাপন করেন। পরবর্তী নওগাঁ মহকুমা প্রশাসক আব্দুর রব চৌধুরী কলেজটিকে পূর্ণাঙ্গ করার জন্য বিভিন্ন জায়গাতে অর্থ সংগ্রহ করেন এবং কলেজটিকে সমৃদ্ধ শিক্ষাপ্রতিষ্ঠানে পরিণত করেন। ১৯৬২ সালে কলা বিভাগের ১১৮ জন শিক্ষার্থী নিয়ে কলেজের শিক্ষা কার্যক্রম শুরু হয়। এর কিছুকাল পরে উচ্চ মাধ্যমিক কোর্স চালু করা হয়। ১৯৬৩ সালে বাণিজ্য বিভাগ এবং ১৯৬৭ সালে বিজ্ঞান বিভাগ খোলা হয়।   নওগাঁ মহকুমা থেকে নওগাঁ জেলায় পরিণত হবার পর, ১৯৮০ সালে কলেজটিকে সরকারি আত্তীকরণ করা হয়। পরবর্তীতে কলেজের নাম পরিবর্তন করে নওগাঁ সরকারি কলেজ করা হয়।   অনুষদ ও বিভাগ  নওগাঁ সরকারি কলেজে বর্তমানে ডিগ্রি (পাস), স্নাতক এবং স্নাতকোত্তর কোর্স চালু রয়েছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৪টি অনুষদের অধীনে ১৪টি বিভাগে পাঠদান কার্যক্রম চালু রয়েছে। সেগুলো হল:   বিজ্ঞান অনুষদ   পদার্থ বিজ্ঞান বিভাগ  রসায়ন বিজ্ঞান বিভাগ  গণিত বিভাগ  ভূগোল ও পরিবেশ বিভাগ  উদ্ভিদবিজ্ঞান বিভাগ  প্রাণীবিজ্ঞান(Zoology)বিভাগ   কলা অনুষদ   বাংলা বিভাগ  ইংরেজি বিভাগ  দর্শন বিভাগ  ইসলামের ইতিহাস ও সংস্কৃতি বিভাগ   সমাজবিজ্ঞান   অর্থনীতি বিভাগ  রাষ্ট্রবিজ্ঞান বিভাগ   ব্যবসায় শিক্ষা অনুষদ   হিসাববিজ্ঞান বিভাগ  ব্যবস্থাপনা বিভাগ   অবকাঠামো   ভবনসমূহ  320px|থাম্ব|কলেজের একাডেমিক ভবন কলেজের ৪টি মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের  শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে। ১টি প্রশিক্ষণ কেন্দ্র আছে। ভবনের সামনে প্রাচীর দিয়ে ঘিরে ফুল, ফলের বাগান আছে।    আবাসিক হলসমূহ  কলেজের ৪টি আবাসিক হল রয়েছে। ছাত্রদের জন্য ২টি এবং ছাত্রীদের জন্য ২টি আবাসিক হল আছে। শিক্ষকেরা হল পরিচালনার দায়িত্বে থাকেন।   শহীদ মিনার  300px|থাম্ব|শহীদ মিনার কলেজের মূল প্রবেশপথের পাশেই শহীদ মিনার অবস্থিত। প্রতি বছর ২১শে ফেব্রুয়ারিতে ভাষা শহিদের স্মরণে বিভিন্ন বিভাগের শিক্ষক, শিক্ষার্থী ফুল দেয় সম্মান জানান।    গ্রন্থাগার  নওগাঁ সরকারি কলেজ কলেজের গ্রন্থাগারে বিভিন্ন পাঠদান বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে প্রায় ২৬,৫৪০ বই আছে। শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে।   প্রকাশনা  সরকারি বি এম সি কলেজের নিয়মিত ভাবে জনপ্রিয় বার্ষিকী ও সাময়িকী প্রকাশের ঐতিহ্য বিদ্যমান। শিক্ষার্থীদের সৃজনশীল লেখা অভিজ্ঞ শিক্ষকদের সম্পাদনায় বার্ষিকী ও সাময়িকীতে প্রকাশ পায়।   কলেজের মাঠ  কলেজ প্রাঙ্গণে ২টি মাঠ আছে। কলেজ মাঠে একটি মুক্তমঞ্চ আছে। মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়। এছাড়াও দুই ঈদের নামাজ কলেজ মাঠে পড়া হয়।    সহশিক্ষা কার্যক্রম  কলেজের শিক্ষার্থীদেরকে সহশিক্ষা কার্যক্রমে উদ্বুদ্ধ করতে কলেজে বিভিন্ন সময় সাংস্কৃতিক অনুষ্ঠানের আয়োজন করা হয়। বিতর্ক ক্লাব, থিয়েটার ক্লাব, বিএনসিসি, রোভার স্কাউট এবং নওগাঁ ব্লাড সার্কেলের স্বেচ্ছাসেবী কার্যক্রমও পরিচালিত হয় কলেজে। এছাড়া বার্ষিক মিলাদ মাহফিল, বনভোজন আয়োজন করা হয়।   সহশিক্ষা কার্যক্রম   রাজনৈতিক ছাত্র সংগঠন   বাংলাদেশ ছাত্রলীগ   বাংলাদেশ জাতীয়তাবাদী ছাত্রদল  বাংলাদেশ ছাত্র মৈত্রী   ইসলামী ছাত্র আন্দোলন বাংলাদেশ   বাংলাদেশ ছাত্র শিবির  বাংলাদেশ ছাত্র অধিকার পরিষদ   শিক্ষার্থীদের ক্লাব   নওগাঁ সরকারি কলেজ বিতর্ক পরিষদ  নওগাঁ ব্লাড সার্কেল   আরও দেখুন  বাংলাদেশের কলেজসমূহের তালিকা  বাংলাদেশের সরকারি কলেজসমূহের তালিকা   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নওগাঁ জেলার মহাবিদ্যালয় বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়